kardosdrur/scandi-wiki huggingface dataset:
Matt Moore

Matt Moore (født 9. august 1984 i Van Nuys, Californien, USA) er en amerikansk footballspiller, der spiller i NFL som quarterback for Miami Dolphins. Moore blev draftet til ligaen i 2007, og har tidligere repræsenteret Carolina Panthers.

Klubber 
 2007-2010: Carolina Panthers
 2011-: Miami Dolphins

Eksterne henvisninger 
 Spillerinfo

Amerikansk fodbold-spillere fra Californien
Amerikansk fodbold-spillere fra Carolina Panthers
Amerikansk fodbold-spillere fra Miami Dolphins
Amerikansk fodbold-quarterbacks
Brodie Croyle

John Brodie Croyle (født 6. februar 1983 i Rainbow City, Alabama, USA) er en tidligere amerikansk footballspiller, der spillede i NFL som quarterback. 

Croyle spillede i ligaen 2006 og 2012, og repræsenterede Kansas City Chiefs. 

Inden da havde Croyle en stor karriere i college-football.

Klubber 
 2006-2010: Kansas City Chiefs

Eksterne henvisninger 

 Spillerinfo

Amerikansk fodbold-spillere fra Alabama
Amerikansk fodbold-spillere fra Kansas City Chiefs
Amerikansk fodbold-quarterbacks
Personer fra Alabama
JaMarcus Russell

JaMarcus Russell (født 9. august 1985 i Mobile, Alabama, USA) er en tidligere amerikansk footballspiller, der spillede i NFL som quarterback for Oakland Raiders fra 2007-2009). Russell kom ind i ligaen i 2007, hvor Raiders valgte ham som den allerførste spiller i årets NFL-draft. 

Han regnes i dag for et af største fejlvalg i NFL-draftens historie.

Klubber 
 2007-2009: Oakland Raiders

Eksterne henvisninger 
 Spillerinfo

Amerikansk fodbold-spillere fra Alabama
Amerikansk fodbold-spillere fra Oakland Raiders
Amerikansk fodbold-quarterbacks
Personer fra Mobile, Alabama
Philip Rivers

Philip Rivers (født 8. december 1981 i Decatur, Alabama, USA) er en amerikansk footballspiller, der spiller i NFL som quarterback for Los Angeles Chargers. Rivers kom ind i ligaen i 2004 og har spillet for Chargers og Colts.

Rivers har fem gange deltaget i Pro Bowl, NFL's All Star-kamp.

Klubber 
 2004-: San Diego Chargers

Referencer

Eksterne henvisninger 

Amerikansk fodbold-spillere fra Alabama
Amerikansk fodbold-spillere fra San Diego Chargers
Amerikansk fodbold-quarterbacks
Marc Bulger

Marc Robert Bulger (født 5. april 1977 i Pittsburgh, Pennsylvania, USA) er en tidligere amerikansk footballspiller, der spillede i NFL som quarterback. Bulger kom ind i ligaen i 2001, og spillede gennem karrieren for henholdsvis Baltimore Ravens og St. Louis Rams.

Bulger var en del af det St. Louis Rams-hold, der i 2002 tabte Super Bowl XXXVI til New England Patriots efter en tæt kamp. Han var dog ikke på banen da Kurt Warner var Rams startende quarterback i kampen. To gange, i 2003 og 2006 er Bulger blevet udtaget til Pro Bowl, NFL's All Star-kamp.

Klubber 
 2001-2009: St. Louis Rams
 2010: Baltimore Ravens

Eksterne henvisninger 

 Spillerinfo
  

Amerikansk fodbold-spillere fra Pennsylvania
Amerikansk fodbold-quarterbacks
Personer fra Pittsburgh
Amerikansk fodbold-spillere fra St. Louis Rams
Amerikansk fodbold-spillere fra Baltimore Ravens
Shaun Hill

Shaun Hill (født 9. januar 1980 i Parsons, Kansas, USA) er en amerikansk footballspiller, der spiller i NFL som quarterback for St. Louis Rams. Hill kom ind i ligaen i 2002, og har tidligere spillet for blandt andet Minnesota Vikings.

Klubber 
 2002-2005: Minnesota Vikings
 2006-2009: San Francisco 49ers
 2010-2013: Detroit Lions
 2014-: St. Louis Rams

Eksterne henvisninger 

 Spillerinfo

Amerikansk fodbold-spillere fra Kansas
Amerikansk fodbold-spillere fra Minnesota Vikings
Amerikansk fodbold-spillere fra San Francisco 49ers
Amerikansk fodbold-spillere fra Detroit Lions
Amerikansk fodbold-spillere fra St. Louis Rams
Amerikansk fodbold-quarterbacks
Rex Grossman

Rex Daniel Grossman III (født 23. august 1980 i Bloomington, Indiana, USA) er en amerikansk footballspiller (quarterback), der pt. er free agent. Grossman har tidligere spillet en årrække i NFL, hvor han har repræsenteret Chicago Bears, Houston Texans og Washington Redskins.

Grossman var den startende quarterback for det Chicago Bears-hold, der i 2007 spillede sig frem til Super Bowl XLI. Her kunne han dog ikke forhindre et nederlag til Indianapolis Colts.

Klubber 
 2003-2008: Chicago Bears
 2009: Houston Texans
 2010-2013: Washington Redskins

Eksterne henvisninger 

 Spillerinfo

Amerikansk fodbold-spillere fra Indiana
Amerikansk fodbold-spillere fra Houston Texans
Amerikansk fodbold-spillere fra Chicago Bears
Amerikansk fodbold-spillere fra Washington Redskins
Amerikansk fodbold-quarterbacks
Personer fra Indiana
Byron Leftwich

Byron Anton Leftwich (født 14. januar 1980 i Washington D.C., USA) er en amerikansk footballspiller (quarterback), der pt. er free agent. Leftwich blev draftet til ligaen i 2003 af Jacksonville Jaguars, og har desuden spillet for Atlanta Falcons, Tampa Bay Buccaneers og Pittsburgh Steelers.

Klubber 
 2003-2006: Jacksonville Jaguars
 2007: Atlanta Falcons
 2008: Pittsburgh Steelers
 2009: Tampa Bay Buccaneers
 2010-2012: Pittsburgh Steelers

Eksterne henvisninger 
 Spillerinfo

Amerikansk fodbold-spillere fra Washington D.C.
Amerikansk fodbold-spillere fra Jacksonville Jaguars
Amerikansk fodbold-spillere fra Pittsburgh Steelers
Amerikansk fodbold-spillere fra Tampa Bay Buccaneers
Amerikansk fodbold-spillere fra Atlanta Falcons
Amerikansk fodbold-quarterbacks
Joe Montana

Joseph Clifford "Joe" Montana Jr. (født 11. juni 1956 i New Eagle, Pennsylvania, USA) er en pensioneret amerikansk footballspiller, der af mange regnes som en af de bedste quarterbacks i NFL's historie. Montana spillede 16 sæsoner i ligaen, hvoraf de første 14 blev tilbragt i San Francisco 49ers og de sidste to hos Kansas City Chiefs.

Resultater 
Montana nåede i sin tid i NFL at vinde hele fire Super Bowls. Det var Super Bowl XVI, XIX, XXIII, og XXIV, der alle blev vundet med San Francisco 49ers. I de tre blev han desuden valgt til MVP, kampens mest værdifulde spiller.

I otte af sine 16 NFL-sæsoner blev Montana valgt til Pro Bowl, ligaens All Star-kamp. I 1989 og 1990 blev han endda valgt til den bedste spiller i ligaen overhovedet.

Eksterne henvisninger 

 Spillerinfo

Amerikansk fodbold-spillere fra Pennsylvania
Amerikansk fodbold-quarterbacks
Amerikansk fodbold-spillere fra Notre Dame Fighting Irish
Amerikansk fodbold-spillere fra San Francisco 49ers
Amerikansk fodbold-spillere fra Kansas City Chiefs
Turn Up Volume

Turn Up Volume er Safri Duos første indspilning fra 1990. Den er indspillet i Easy Sound Recording Studio af Henrik Lund med Max Leth som producer, mens duoen stadig studerede på konservatoriet.

Udgivet af det tyske "Klavins Music".

Album fra 1990
Dan Marino

Daniel Constantine "Dan" Marino Jr. (født 15. september 1961 i Pittsburgh, Pennsylvania, USA) er en pensioneret amerikansk footballspiller, der spillede hele sin karriere i NFL, fra 1983 til 1999, som quarterback for Miami Dolphins. På trods af, at han aldrig nåede at vinde Super Bowl, regnes Marino af mange som en af de bedste quarterbacks i ligaens historie.

Marino blev i ni af sine 17 sæsoner i NFL udtaget til Pro Bowl, ligaens All Star-kamp. I 1984 blev han desuden valgt til den bedste spiller i hele ligaen. 

En enkelt gang, i 1985 førte han Miami Dolphins frem til Super Bowl (XIX), hvor man dog blev besejret af San Francisco 49ers, anført af en anden quarterback-legende, Joe Montana.

Han spillede sig selv i filmene Ace Ventura: Pet Detective fra 1994 og Bad Boys II fra 2003.

Referencer

Eksterne henvisninger 

 Spillerinfo

Amerikansk fodbold-spillere fra Pennsylvania
Amerikansk fodbold-quarterbacks
Personer fra Pittsburgh
Steve Young

Jon Steven "Steve" Young (født 11. oktober 1961 i Salt Lake City, Utah, USA) er en pensioneret amerikansk footballspiller, der spillede 15 sæsoner (1985-1999) i NFL, heraf de 13 for San Francisco 49ers. Young var med til at vinde tre Super Bowl-titler, og regnes af mange blandt de bedste quarterbacks i ligaens historie.

Resultater 
Young spillede sine første to sæsoner i NFL hos Tampa Bay Buccaneers, inden han i 1987 kom til San Francisco 49ers. Her fungerede han i mange år som backup for legenden Joe Montana, men viste sig efter dennes karrierestop som en værdig afløser. I 1995 førte han klubben frem til sejr i Super Bowl XXIX, hvor han også blev valgt til MVP, kampens mest værdifulde spiller. Inden da havde han som reserve for Montana været med til at vinde Super Bowl XXIII og XXIV.

Ikke mindre end syv gange blev Young valgt til Pro Bowl, NFL's All Star-kamp. To gange, i 1992 og 1994 blev han desuden valgt til den bedste spiller i hele ligaen.

Eksterne henvisninger 
 Spillerinfo

Amerikansk fodbold-spillere fra Utah
Amerikansk fodbold-quarterbacks
Personer fra Salt Lake City
Terry Bradshaw

Terry Paxton Bradshaw (født 2. september 1948 i Shreveport, Louisiana, USA) er en pensioneret amerikansk footballspiller, der spillede hele sin karriere i NFL, fra 1970 til 1983, som quarterback for Pittsburgh Steelers. Bradshaw nåede med Steelers at vinde fire Super Bowls, og regnes af mange som en af de bedste quarterbacks i NFL's historie.

Bradshaw stod i spidsen for det Pittsburgh Steelers-hold, der som det dominerende hold i NFL i 1970'erne vandt Super Bowl IX, X, XIII og XIV. Ved de to sidste blev han desuden valgt til kampens MVP, den mest værdifulde spiller.

Bradshaw blev tre gange, i 1975, 1978 og 1979 valgt til Pro Bowl, NFL's All Star-kamp. I 1978 blev han desuden valgt som den bedste spiller i hele ligaen.

Referencer

Eksterne henvisninger 

 Spillerinfo

Amerikansk fodbold-spillere fra Louisiana
Amerikansk fodbold-quarterbacks
Personer fra Shreveport
Amerikansk fodbold-spillere fra Pittsburgh Steelers
Michael Madsen (fodboldspiller, født 1967)

Michael Madsen (født 1967) er en dansk forhenværende professionel fodboldspiller, hvis primære position var som midtbanespiller.

Spillerkarriere 
Madsen indledte sin seniorkarriere i Brøndby IF, som tre sæsoner forinden for første gang var rykket op i den bedste danske fodboldrække (den daværende 1. division). Den fysisk stærke midtbanespiller opnåede samlet 18 optrædener for Brøndby IFs bedste mandskab, på daværende tidspunkt under ledelse af cheftræner Tom Køhlert og var således tilknyttet holdet, der vandt klubbens første danske Danmarksmesterskab i 1985-sæsonen. I den efterfølgende 1986-sæson formåede Vestegnsklubben kun at tilspille sig en samlet andenplads i 1. division, fire point efter AGF på førstepladsen.

Spillerkarrieren fortsatte dernæst i fodboldafdelingen af Greve IF inden starten på 1987-sæsonen, der imidlertidigt samme år blev degraderet til 3. division (daværende tredjebedste fodboldrække) på grund af ulovlige kontrakter med klubbens spillere.

I 1988 blev Madsen i stedet hentet til hollandsk fodbold og førsteholdet i SBV Vitesse, der på dette tidspunkt spillede i den næstbedste hollandske fodboldrække, Eerste divisie og i 1987/88-sæsonen var endt på en 9. plads (i de professionelle rækker). I 1988/89-sæsonen vandt man rækken, et enkelt point foran FC Den Haag, og sikrede sig dermed oprykning til Æresdivisionen. Midtbanespilleren fik dog delvist sin sæson i den bedste hollandske række ødelagt grundet en skade. SBV Vitesse endte på fjerdepladsen i 1989/90-sæsonen.

Efter halvandet år i Holland besluttede Greve IF Fodbold at købe Madsen tilbage forud for 1990-sæsonen, hvor han spillede en enkel sæson.

I 1991 foretog Madsen et klubskifte til den nyligt nedrykkede 1. divisionsklub Herfølge Boldklub. Spillerkarrieren blev afbrudt grundet en seks uger lang varetægtsfængsling i Vestre Fængsel i efteråret 1991 (løsladt i den 3. januar 1992), sigtet af politiet i en større hash-sag efter hans kammerat var blevet taget i tolden ved landegrænsen i Kruså for at forsøge at smugle 25 kilo hash i sin bagage ind i Danmark.

Boldklubben Avarta lavede i stedet en aftale med Madsen om at fortsætte fodboldspillet i Rødovre-klubben med træningsstart fra den 19. januar 1992. Midtbanespilleren blev noteret for to officielle kampe.

Liste over titler/Hæder

Klub 
 Brøndby IF:
 Danmarksmester 1985
 Sølv-medaljer i 1. division 1986 (bedste række)
 SBV Vitesse:
 Vinder af Eerste divisie 1988/99 (næstbedste række)

Referencer 

Fodboldspillere fra Danmark
Fodboldspillere fra Brøndby IF
Fodboldspillere fra Greve Fodbold
Fodboldspillere fra SBV Vitesse
Fodboldspillere fra Herfølge Boldklub
Fodboldspillere fra Boldklubben Avarta
Michael Madsen (fodboldspiller, født 1973)

Michael Madsen (født 17. maj 1973) er en dansk forhenværende fodboldspiller, hvis primære position var på midtbanen. Midtbanespilleren spillede i starten af forårssæsonen 1994 en række divisionskampe for Aalborg Changs klubbens bedste mandskab efter han sammen med holdet havde sikret sig oprykning fra Danmarksserien sæsonen forinden. Førsteholdet sikrede sig i foråret 1994 en samlet andenplads i 2. division vest 1994 (daværende fjerdebedste række).

Referencer 

Fodboldspillere fra Danmark
Fodboldspillere fra Aalborg Chang
Pavel Jozef Šafárik

Pavel Jozef Šafárik (Safáry / Schaffáry/ Schafary/ Saf(f)arik / Šafarík/ Szafarzik, tjekkisk Pavel Josef Šafařík, moderne slovakisk Pavol Jozef Šafárik) (født 13. maj 1795 i Kobeliarovo (Kisfeketepatak), Kongeriget Ungarn), død 26. juni 1861 i Prag, Bøhmen) var en slovakisk filolog, digter, en af de første der studerede slaverne; litteraturhistoriker, historiker etnografiker. Han skrev de fleste af sine tekster på tjekkisk eller tysk.

Referencer 

Filologer fra Tjekkiet
Medlemmer af Det Preussiske Videnskabsakademi
Medlemmer af Bayerische Akademie der Wissenschaften
Biatec

Biatec var navnet på en person, sandsynligvis en konge der optrådte på de keltiske mønter slået af Boiistammen i Bratislava (hovedstaden i Slovakiet) i det 1. århundrede f.Kr.. Ordet Biatec (eller Biatex) bruges ligeledes som navn på disse mønter. I litteraturen, omtales de også sommetider som "hexadrachmer af Bratislavatypen". Biatecer, reelt græske drachemer og tetradrachmer lavet af højkvalitets sølv og guld, har inskription i store latinske bogstaver. Blandt 14 forskellige inskriptioner (for eksempel NONNOS, DEVIL, BUSU, BUSSUMARUS, TITTO), optræder BIATEC oftest. inskriptionerne repræsenterer de ældste kendte eksempler på et skriftsprog i Slovakiet og de omliggende territorier. Mønterne har en diameter på 25 mm og en vægt på 16,5-17 gram. Forsiden viser of forskellige billeder af et hoved eller to hoveder. Bagsiden viser oftest en rytter, men forskellige mytologiske og faktiske dyr optræder ligeledes.

Referencer 

Keltere
Mønter
Slovakiets historie
Tracey Emin

Tracey Emin er en nulevende feministisk kunstner. Hun kommer fra England, og er født i 1963.

Som 13-årig blev hun voldtaget , og mange af hendes kunstværker relaterer på en eller anden måde til denne voldtægt. Hun har en tvillingebror ved navn Paul.

I 1993 fik Tracey Emin sit kunstneriske gennembrud med udstillingen My Major Retrospective på White Cube i London. 4 år senere i 1997 blev Tracey Emin rost for sin installation kaldet: Everyone I have ever slept with (1963-1995) som var en del af en større udstilling kaldet Young British Artists from the Saatchi Collection

Hun har udgivet en del kunstbøger. Farverige pacthwork agtige værker kendetegner hendes kunstnerstil.

Noter 

Kunstnere fra England
Feminister fra England
Peto, Brassey and Betts

Peto, Brassey and Betts var et engelsk entreprenørkonsortium, som anlagde de første jernbanestrækninger i Jylland. Aktiviteterne i Danmark blev varetaget af Morton Peto, der kom med en række forslag og initiativer til anlæg af jernbaner. I 1866 gik Morton Peto og Edward Betts  i betalingsstandsning, og de sidste danske aktiviteter blev finansieret og udført af Thomas Brassey.

I hertugdømmet Slesvig åbnede konsortiet i 1859 strækningen Flensborg-Tønning med sidebane til Rendsborg på en koncession fra 27. maj 1852. I februar 1859 fik konsortiet koncession på en jernbane Århus-Langå-Randers med sidebane Langå-Struer. Byggearbejdet gik i gang i efteråret 1859. Statens aftale med konsortiet blev ændret 18. december 1860 og lovfæstet 10. marts 1861. Staten sikrede sig at kunne overtage de strækninger, konsortiet havde koncession på, og konsortiet kunne til gengæld anlægge flere strækninger i Jylland og på Fyn.

Slesvig 
1. maj 1862 fik konsortiet koncession på længdebanen Flensborg-Padborg-Fredericia med sidebaner til Haderslev, Aabenraa og Tønder. Anlægget blev stoppet af krigen i 1864, men genoptaget i 1865, og længdebanens to dele, der nu lå i to forskellige lande med Vamdrup som grænsestation, blev indviet 1. november 1866.

I 1865 blev strækningerne i hertugdømmet Slesvig solgt til bankierkonsortiet Erlanger & Sohn, og driftsaktiviteterne blev overført til selskabet Schleswigsche Eisenbahn Gesellschaft. Det blev i 1870 indlemmet i Altona-Kieler Eisenbahn-Gesellschaft.

Nørrejylland og Fyn 
Til drift af de tilbageværende danske strækninger stiftede konsortiet Det Danske Jernbanedriftselskab. Det blev 1. september 1867 overtaget af staten, som overførte aktiviteterne til de Jysk-Fyenske Jernbaner. Dette selskab skiftede i 1874 navn til De Danske Statsbaner i Jylland-Fyn og blev forløberen til DSB, der blev stiftet i 1885 efter at staten i 1880 også havde overtaget Det Sjællandske Jernbaneselskab.

Strækninger i Danmark 
Peto, Brassey and Betts anlagde følgende jernbanestrækninger i det nuværende Danmark:
 Århus-Langå-Randers, åbnet 2. september 1862
 Langå-Viborg, åbnet 21. juli 1863
 Padborg-Vojens, åbnet 1. oktober 1864
 Viborg-Skive, åbnet 17. oktober 1864
 Nyborg-Middelfart, åbnet 8. september 1865
 Skive-Struer, åbnet 17. november 1865
 Vojens-Haderslev, åbnet 2. maj 1866
 Struer-Holstebro, åbnet 1. november 1866
 Fredericia-Vamdrup, åbnet 1. november 1866
 Vojens-Vamdrup, åbnet 1. november 1866
 Tønder-Tinglev, åbnet 26. juni 1867
 Rødekro-Aabenraa, åbnet 12. september 1868
 Fredericia-Århus, åbnet 4. oktober 1868
 Randers-Aalborg, åbnet 18. september 1869.

Se også 
 Thomas Brassey 
 Edward Betts 
 Schleswigsche Eisenbahn 

Bygge-, konstruktions- og anlægsvirksomheder fra Storbritannien
Septum-piercing

En septum-piercing er en piercing, der går gennem næsens skillevæg og kommer til syne ud af hvert næsebor.

Septumen er set hos en del naturfolk, for eksempel havde nogle inuitstammer piercingen, fordi de mente, at piercingen hindrede sjælen i at flyve ud gennem næsen. Den blev også brugt af aboriginererne i Australien. Ellers er den også set i nogle sydafrikanske stammer. 

Septumen er tre til fire måneder om at hele.

Eksterne henvisninger 

Piercing
Septum

Septum, fra latin: saeptum "indhegning" eller "skillevæg", benyttes i flere sammenhænge:

 næseskillevæggen septum nasi
 en piercing gennem denne: septum-piercing
 væggen mellem venstre og højre hjertekammer.
 væggen mellem hullerne i en kollimator til et gammakamera.
Mosaik (kor)

Resonans (tidligere under navnet Mosaik) er et semi-professionelt kor fra Aarhus, der blev dannet i 1991 af Anders Grinderslev. 

Repertoiret bestod først af salmejazz og anden rytmisk korsang, også under korets anden leder, Steen Søvndal. I 1995 udgav koret cd'en "Mosaik" på selskabet Refleks Musik. CD'en består af salmer med nye melodier, hvoraf en del er skrevet af Anders Grinderslev.

I 1995 blev Maria Kofod Herbst dirigent for koret, og med hende tog repertoiret en drejning mod gospelmusikken. I 2000 udgav koret cd'en "Perfect Love" på selskabet Refleks Musik. Den består af gospelinspireret musik.

Fra 2001 til 2010 blev koret ledt af Anders Østerby, som i særlig grad fokuserede på den amerikanske gospelmusik gennem egne og andres kompositioner. I 2004 udgav koret ep'en "I Need You" på selskabet Vigsø Musik. Den består af amerikansk inspireret gospelmusik.

Christian Michael Villadsen var fra september 2010 til december 2019 dirigent for koret, som udgav deres fjerde CD i 2014. 

I Efteråret 2020 overtog Jakob Gunnertoft ledelsen for koret, der på samme tid ændrede navn til Resonans. Koret var i forårssemesteret 2020 under midlertidig ledelse af Frederik Kjeldsen og Miriam Randi Larsen.

Diskografi 
 Mosaik (1995)
 Perfect Love (2000)
 I Need You (2004)
 Mosaik (EP) (2014)

Eksterne henvisninger 
 Officiel hjemmeside 

Kor fra Danmark
Musikgrupper fra 1991
Kultur i Aarhus
VILA

VILA A/S er en dansk butikskæde som blev grundlagt i 1994 og er en del af BESTSELLER A/S, som er en  100 % familieejet virksomhed grundlagt i Danmark i 1975. I 2000 åbnede VILA sine første butikker i Sverige og Irland, og i 2001 åbnede den første VILA butik i Danmark. I dag har VILA  butikker i Skandinavien, Schweitz, Østrig, Holland, Tyskland, Irland,  Estland samt på Færøerne og Island. VILA har mere end 1500 engros-kunder  i hele Europa.

I 2013 blev firmaet pålagt en bøde på 1,6 mio kroner af Konkurrence- og Forbrugerstyrelsen for at have lavet ulovlige prisaftaler.

Eksterne henvisninger 
 VILAs officielle hjemmeside
 Bestsellers officielle hjemmeside

Kilder

Tøjmærker
Tøjbutikskæder i Danmark
Bestseller A/S
Lene Asp Frederiksen

Lene Asp (født Lene Asp Frederiksen 1980 i Aalborg) er en dansk forfatter og digter.

Asp Frederiksen er BA i litteraturvidenskab og moderne kultur fra Københavns Universitet og MA i Radio fra Goldsmiths, University of London. Hun er desuden uddannet fra Forfatterskolen 2002.

Hun arbejder som freelance-redaktør, oversætter, kurator og radiojournalist. Hun har oversat Gertrude Stein til dansk og har siden 1999 udgivet poesi i diverse tidsskrifter. Hun debuterede i 2006 på Arena/Space Poetry under pseudonymet Lili W. Hur med bogen I Multiverset Er Demokratiet Enevælde (tekster skrevet sammen med Anders Bojen og Kristoffer Ørum), for hvilken hun modtog den smalle litteraturpris Bukdahls Bet i 2007.

Udgivelser 
 I Multiverset Er Demokratiet Enevælde, Arena/Space Poetry, 2006
 Strømme, Anblik, 2007 (Digte)
 Moræne, After Hand, 2010 (Digte)
 Lille håndbog for fortabte, Antipyrine (kortprosa)
 Sort, OVO Press

Eksterne henvisninger 
 Lene Asp Frederiksen på Litteraturpriser.dk

Digtere fra Danmark
Oversættere fra Danmark
Personer fra Aalborg
Dansksprogede forfattere fra Danmark
Kvindelige forfattere i det 21. århundrede
Name it

NAME IT er et dansk tøjmærke der er en del af Bestseller-koncernen. Tøjmærket er specialiseret for børnetøj til alderen 0-16 år.
En butikskæde benytter varemærket og der er mere end 150 NAME IT-butikker på verdensplan.
Ud over de fysiske butikker sælge NAME IT-tøj også fra hjemmesiden http://www.nameit.com.

Varemærket NAME IT er ejet af Bestseller A/S' søsterselskab Aktieselskabet af 21. november 2001,
mens NAME IT-butikkerne i Danmark er en del af Bestseller A/S' datterselskab Bestseller Retail Denmark A/S.

Mærket name it blev introduceret af Bestseller i 1996 – dog først til spædbørn, da mærket EXIT henvendte sig til større børn. I 2008 blev mærket EXIT nedlagt og name it dækker nu hele børnetøjskollektionen. EXIT blev introduceret i 1986, og var dermed et af Bestsellers først brands.

Helena Christensen har i 2008 designet en økologisk børnetøjskollektion for ''name it.

Eksterne henvisninger 
 http://www.nameit.com — hjemmeside og online butik

Referencer 

Tøjmærker
Tøjbutikskæder i Danmark
Bestseller A/S
Selected

Selected er en dansk butikskæde og tøjmærke, der indgår i den jyske tøjkoncern Bestseller. Mærket blev introduceret i 1997 som et herremærke integreret i Jack & Jones butikker. I 2008 blev Selected/Femme introduceret som kvindemærke. Samtidig blev Jack & Jones og Selected butikker adskilt. 

I 2021 består butikskæden af 17 butikker i Danmark, 17 butikker i Norge, fem butikker i Irland og to butikker i Island.

Referencer

Eksterne henvisninger 
 Selecteds officielle hjemmeside
 Bestsellers officielle hjemmeside

Tøjmærker
Tøjbutikskæder i Danmark
Bestseller A/S